**PRIEŠMOKYKLINIO UGDYMO SUTARTIS**

2016 m. .................................... d. Nr.

Kauno lopšelis-darželis „Klumpelė“, įstaigos kodas 191640299, Pienių g. 14, Kaunas (toliau – Švietimo tiekėjas), atstovaujamas direktorės Jolantos Bitvinskienės, ir tėvas/ motina/ globėjas (reikalingą žodį pabraukti)............................................................................................................................................

.....................................................................................................................................................................

(vardas, pavardė, adresas ir telefonas)

atstovaujantis vaiko ....................................................................................................................................

(vardas, pavardė, gimimo data)

interesus, sudarė šią sutartį.

Švietimo teikėjas įsipareigoja tėvo/ motinos/ globėjo dukrą/sūnų ugdyti pagal priešmokyklinio ugdymo programą (kodas 801010) ir pagal galimybes, sudaryti sąlygas tenkinti jo/ jos saviraiškos poreikius.

**II. SUTARTIES ŠALIŲ ĮSIPAREIGOJIMAI**

1. **Švietimo teikėjas įsipareigoja:**
   1. įgyvendinti priešmokyklinio ugdymo bendrąją programą pagal pasirinktą priešmokyklinio ugdymo organizavimo modelį;
   2. užtikrinti vaiko saugumą ir tinkamas ugdymo(si) sąlygas;
   3. padėti vaikui įgyti kasdieniniam gyvenimui bei sėkmingam ugdymui(si) mokykloje būtinų kompetencijų;
   4. tėvams (globėjams) pageidaujant, teikti švietimo (pedagoginę, psichologinę, specialiąją pedagoginę, socialinę) pagalbą ir informaciją apie ugdymo sąlygas, teikiamas švietimo paslaugas;
   5. individualizuoti priešmokyklinio ugdymo turinį, atsižvelgiant į vaiko poreikius, gebėjimus ir interesus;
   6. objektyviai ir nešališkai du kartus metuose įvertinti vaiko pažangą ir pasiekimus;
   7. informuoti vaiko tėvus (globėjus) apie vaiko sveikatą, ugdymą(si), pokyčius, pažangą ir pasiekimus; tartis dėl iškilusių problemų;
   8. pastebėjus, kad vaiko atžvilgiu yra taikomas smurtas, prievarta, seksualinio ar kitokio pobūdžio išnaudojimas, apie tai informuoti Kauno miesto savivaldybės administracijos Vaikų teisių apsaugos skyrių;
   9. ne rečiau kaip kas 3,5–4 valandas per dieną teikti maitinimo paslaugas;
   10. ugdymo reikmėms skirtas lėšas panaudoti tik ugdomosios aplinkos kūrimui, vaiko higieninių sąlygų gerinimui;
   11. bendradarbiauti su tėvais sprendžiant ugdymo proceso organizavimo, vaikų ugdymo(si) klausimus, inicijuoti tėvų dalyvavimą lopšelio-darželio savivaldoje;
   12. baigiantis priešmokyklinio ugdymo programos įgyvendinimui, atlikti vaiko brandumo mokyklai įvertinimą ir pateikti išvadą bei rekomendacijas dėl jo ugdymo(si) tęstinumo;
   13. tvarkyti ugdytinio asmens duomenis vadovaujantis Asmens duomenų teisinės apsaugos įstatymu;
   14. vykdyti kitus įsipareigojimus, nustatytus įstatymuose, Švietimo teikėjo nuostatuose, vidaus tvarką nustatančiuose teisės aktuose.
2. **Tėvas (globėjas) įsipareigoja:**
   1. užtikrinti, kad vaikas reguliariai lankytų priešmokyklinę grupę;
   2. užtikrinti, kad ugdytinį į ugdymo įstaigą atvestų ir išvestų iš jos tik vaiko tėvai (globėjai, įstatyminiai atstovai) ir raštu įstaigos vadovo nurodyti pilnamečiai asmenys (prašymo forma pildoma grupėje). Įstaigoje gali būti prašoma asmens, ketinančio pasiimti vaiką iš ikimokyklinio ugdymo įstaigos, pateikti asmens tapatybę patvirtinantį dokumentą, siekiant užtikrinti vaikų saugumą;
   3. vaiką į priešmokyklinę grupę atvesti tik sveiką, neturintį ūmių ligų požymių (nekarščiuoja, nesiskundžia skausmais viduriuose, nevemia, aštriai nekosti, nesloguoja, neišbertas, neturi utėlių ir glindų ir pan.), švarų ir tvarkingai aprengtą pagal oro sąlygas;
   4. esant tinkamoms oro sąlygoms, neprieštarauti vaiko išvedimui į lauką, pasirūpinti atsarginiais drabužiais vaikui perrengti;
   5. vaikui susirgus arba dėl kitų priežasčių negalint lankyti grupės, tą pačią dieną iki 9 val. informuoti priešmokyklinės grupės auklėtoją arba lopšelio-darželio tel. 488393;
   6. vaiką atvedus po atostogų arba ligos, pateikti gydytojo pažymą (forma Nr. 094/a), o mokslo metų pradžioje „Vaiko sveikatos pažymėjimą“ (forma 027-1/a);
   7. domėtis vaiko ugdymo(si) rezultatais, jo pasiekimais, veikla, elgesiu;
   8. aprūpinti vaiką individualiomis ugdymo(si) priemonėmis;
   9. bendradarbiauti su lopšelio-darželio pedagogais ir vadovais, dalyvauti tėvams (globėjams) skirtuose renginiuose ir susirinkimuose, lopšelio-darželio savivaldoje;
   10. leisti patikrinti vaiko sveikatą lopšelio-darželio sveikatos priežiūros specialistams, esant poreikiui svarstyti vaiko ugdymo(si) individualizavimą vaiko gerovės komisijai (VGK);
   11. draudžiama į lopšelį-darželį nešti vaistų ar maisto produktų, galinčių sukelti pavojų vaikų sveikatai ir saugumui (saldumynai su kremu ar šokoladu, gėrimai su dažikliais, konservantais, saldikliais, bulvių traškučių ir pan.); stebėti, kad vaikas nesineštų į darželį prabangių, labai vertingų ar pavojingų daiktų);
   12. laiku, t.y. iki einamojo mėnesio 25 dienos, sumokėti Švietimo teikėjo steigėjo nustatyto dydžio mokestį už vaiko išlaikymą priešmokyklinėje grupėje, bei tėvų (globėjų) pageidavimu teikiamas papildomas mokamas paslaugas (būrelius), kuriomis vaikas naudojasi darželyje;
   13. vaikui baigus priešmokyklinio ugdymo programą, leisti jį į pradinio ugdymo klasę.
3. **Sutinku 🞏 nesutinku 🞏,**

kad ugdymo procese vaikai būtų fotografuojami arba filmuojami ir duomenys skelbiami darželio aplinkoje (pvz. stenduose) arba darželio internetinėje svetainėje [www.klumpele.lt](http://www.klumpele.lt) .

**III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

1. Sutartis sudaryta ne ilgiau kaip vieneriems metams. Ji įsigalioja nuo jos pasirašymo dienos ir galioja, kol vaikas baigs priešmokyklinio ugdymo programą.
2. Tėvas/ motina/ globėjas gali nutraukti sutartį, pateikęs prašymą ir pilnai atsiskaitęs už suteiktas paslaugas.
3. Švietimo teikėjas gali nutraukti sutartį, jeigu tėvas/ motina/ globėjas dėl nepateisinamos priežasties nevykdo šios sutarties 2.12 punkte nurodyto įsipareigojimo ilgiau kaip du mėnesius.
4. Sutartis laikoma nutraukta vienai iš šalių vienašališkai pareiškus apie jos nutraukimą arba pažeidus Sutarties sąlygas.
5. Jei vaikas nelankė daugiau kaip du trečdalius (640 val.) minimalios priešmokyklinio ugdymo programos įgyvendinimo trukmės, sutartis nutrūksta ir vaikas laikomas nedalyvavusiu programoje.

**IV. GINČŲ SPRENDIMAS**

1. Ginčytini sutarties pažeidimo klausimai sprendžiami šalims geranoriškai bendradarbiaujant, lopšelio-darželio taryboje, atskirais atvejais – dalyvaujant Kauno miesto savivaldybės admininistracijos atstovui arba Lietuvos Respublikos įstatymo numatyta tvarka.

**V. KITOS NUOSTATOS**

1. Sutartis sudaryta dviem vienodą juridinę galią turinčiais egzemplioriais – po vieną kiekvienai šaliai.
2. Sutarties šalių parašai:

Direktorė Jolanta Bitvinskienė

(parašas) (vardas, pavardė)

Tėvas/ motina/ (globėjas)

(parašas) (vardas, pavardė)